আনন্দবাজারের প্রতিবেদনে বলা হয়েছে, মঙ্গলবার রাহুল ফোন করে ইমপিচমেন্টের বিষয়ে মমতার মতামত জানতে চান। এই প্রস্তাব আনার জন্য শারদ পওয়ার চাপ দিয়েছিলেন। কংগ্রেসও সায় দিয়েছিল। দিল্লিতে মমতা বলেছিলেন, সব দল যদি চায়, তবেই তৃণমূল একে সমর্থন করবে। কিন্তু তৃণমূল এখনও সেই প্রস্তাবে সই না করায় মমতাকে ফোন করেন রাহুল। রাজধানীর কংগ্রেস সূত্রের মতে, মমতা রাহুলকে জানিয়েছেন, আইনজ্ঞদের সঙ্গে তিনি কথা বলেছেন। দুর্নীতির অভিযোগ থাকলে ইমপিচমেন্ট প্রস্তাব আনা যায়। কিন্তু রাজনৈতিক বিষয়ে থাকলে তা ধোপে টেকা কঠিন।